open-index/open-wikipedia-markdown huggingface dataset:
Ioannes Casparus Fridericus Manso

**Ioannes Casparus Fridericus Manso** (natus Cellae ad Sanctum Blasium in Circulo Ilm die 9 Iunii 1826; mortuus Vratislaviae die 9 Iunii 1785) fuit historicus et philologus Germanus. Ienae studebat, ac collaborator et inde professor in gymnasio Gothensi anno 1785 creatus est. Anno 1790 prorector, anno 1793 rector Magdalenei, gymnasii Vratislaviensis, creatus est. Edidit et conversione Theodisca ornavit libros Meleagri (Gotae 1789), Bionos, et Moschi (Gotae 1784).

## Opera
Inter eius studia historia memoriae digna sunt:
**Sparta, ein Versuch zur Aufklärung der Geschichte und Verfassung dieses Staats* (Lipsiae 1800–05)
**Leben Konstantins des Großen* (Vratislaviae 1817)
**Geschichte des preußischen Staats seit dem Hubertusburger Frieden* (Francofurti 1819–20)
**Geschichte des ostgotischen Reichs in Italien* (Vratislavia 1824)  
**Vermischte Schriften* (Lipsiae 1801; cum poematibus)  
**Vermischte Abhandlungen* (Vratislaviae 1821).
## Nexus externi
* 
* Scaturrigines scientiae apud DDB

Categoria:Alumni Universitatis Ienensis

Categoria:Philologi Germaniae
Eugenius Grasset

thumb|240px|Eugenius Grasset
**Eugenius Grasset** (Lausannae natus anno 1845 – mortuus anno 1917 Cellae praefecturae Altae Sequanae) fuit artifex franco-helveticus.

## Nexus internus 
## Nexus externus 
* Pagina interretialis VIAF

Categoria:Artifices Helvetiae
Categoria:Nati 1845
Categoria:Mortui 1917
Museum pumili hortici

**Museum de pumilo hortico** (Theodisce: *Gartenzwergmuseum*) invenitur Gräfenroda in oppido Circuli Ilm in Thuringia (via *Zum Wolfstal 1*). Illo in situ habes et museum et officinam.

## Historia productionis
Fabricatio pumilorum horticorum traditionem sat vetustam in vico habet. Philippus Griebel institor et officinae erector eruditione in porcellanis conficiendis fructus erat. Postea ab Henrico Dornheim Gräfenrodensi artem bestarum mortuarum praeparatarum edidicit. Anno 1874, quo absolutorium professionale obtinuit, officina propria condita est. Annis inter 1880 et 1890 Griebel cum famulis technicam pumilionum exarandorum excogitavit atque sensim emendavit. 

Cum Giebel anno 1893 animam efflavisset, institorii cura inter familiares continuata est; quod nunc quarta in generatione colitur. Anno 1884 Lipsiense ad forum nani Gräfenrodenses in publico exhibitae sunt. Primo bello mundano saeviente res produci non potuerunt, quod bellationibus finitis quo primum reincohatum est. Anno 1948 dominatione infelici communistica fabricatio interdicta est. Nonnulli sapientes autem posthac statuerunt nihil obstare quominus fabricatio denuo inciperet. Itaque anno 1960 operarii XVIII in officina operam navabant. Anno 1972 res coacte in manus publicas translatae sunt et coalitio cum casa confectrici *Balzer & Bock* iniri debuit, quae omnia nominabantur *VEB Terrakotta*. Kalendis Aprilibus 1990, tyrannide communistica finita, Reinardus Griebel, filius Vilhelmi Griebel, initium novum privatim incipiendum decrevit. Mense Ianuario 2021 Helma Ortmann et Heidrun Viehweg fiebant novi possessores: rei nomen novum *Zwergstatt* datum est.

## Museum
Anno 1994 conclave pumilorum, quod dicebatur, apertum est in quo nanos admirandos posuerant. Mense Maio 1997 denique museum verum apertum est ubi historia pumilorum amabilium narratur in situ fabricatorio ipso. Hic visitatores et processus conficiendi et mutationes artificiales in cursu temporis factas ante oculos habent. 
## Nexus externi 
*pagina domestica
Cuspius Fadus

thumb|Regnum Herodis Agrippae I anno 44 in provinciam Romanam redactum et Cuspio Fado traditum.**Cuspius Fadus** fuit procurator equestri ordine provinciae Iudaeae ab anno 44 ad annum 46, ab imperatore Claudio designatus. Nam mortuo rege Herode Agrippa I eius filius, eodem nomine quo pater appellatus, qui Romae educabatur, iunior visus est quam ut regnare posset eo magis quo nuntiata patris morte milites cohortium Caesareae et Sebasti hibernanatium gaudium suum et odium erga Herodes dynastas insolentius ostentarint . Itaque equites Romani qui provinciae Iudaeae praesiderent Caesaream mitti coepti sunt ut iam inter 6 et 41 mittebantur. Mutata tamen appellatio ː praefecti ante Agrippam dicebantur, ab imperatore Claudio procuratores facti sunt. Ita Fadius primus fuit qui hunc novum titulum praeferret ; praeterea maior erat provincia quam tempore praefectorum fuerat quia regi Agrippae Galilaea et Peraea et quae olim fuerat tetrarchia Philippi insuper traditae erant.

Nomen procurator per se indicat eius munus in primis ad vectigalia et fisci reditus spectasse. Nihilominus satis militum ei erat ad modicas turbas comprimendas ː anno 44 Caesareae circa praetorium stabant una ala equitum et quinque cohortes auxiliarium. Qui milites plerumque ex vicinis locis legebantur nec Iudaei erant. Si maiore vi opus erat procuratores Iudaeae ad legatum Syriae et legiones sese vertebant. His miltibus Cuspius Fadus primum tres  duces Iudaeorum punivit qui ob litem de finibus e Peraea profecti Philadelphos adorti diripuissent. Item ducem latronum qui Nabataeorum in fines expeditiones faciebat Tholomaeum nomine oppressit. Ita ad tempus Iudaeam latronibus purgavit. At immissis equitibus inerme vulgus quoque quod falsum prophetam, cui Theudas nomini, signa divina illis pollicentem ad Iordanum flumen sequebatur, fugavit trucidavitque.

At res quae ad religionem pertinebant extra potestatem procuratoris erant ; nam suppellex et pecuniae sacrae templi Hierosolymitani a fratre Herodis Agrippae I qui Chalcide apud Libanum regnabat administrabantur idemque summos sacerdotes designabat atque etiam officio destituere poterat. Cuspius Fadus quidem stolam summi sacerdotis in custodiam Romanorum in castello *Antonia* dicta, ut ante Lucium Vitellium fieri solebat, reponere voluit sed primores sacerdotum ut legationem de ea re ad imperatorem Claudium mittere sibi liceret petiverunt atque hortante filio Herodis Agrippae (Herode Agrippa II futuro), qui Romae in domo imperatoria educabatur, Claudius secundum Iudaeorum petitiones iudicavit atque eis epistolam dedit decreta Vitellii confirmantem.

Anno 46 Cuspius Fadus provinciam Tiberio Iulio Alexandro tradidit.

## Notae 
## Si vis plura legere
* Hadas-Lebel, Mireille, *Rome, la Judée et les Juifs*, Parisiis, A. & J. Picard, 2009ː 93-94

Categoria:Procuratores Iudaeae
Pumilus horticus

**Pumilus horticus** statua parva et pulchra est ad ornandos hortos. Figurae animus sequitur traditiones populares nanorum et larvarum potius amabilium. 

## Descriptio
Pumili hortici saepe gypso aut terra cocta aut materia plastica fabricantur: inter quos cernis e.g. silicernia cum cute rosea, petaso rubro, barba candida, vestimentis iucundis coloris sat pinguis. Tenent instrumenta diversa quae attinent ad laborem horticulturalem: pabones et vehicula unirota (quae testae florum fieri possunt), nassiternas, rastros, serras et ita porro. Interdum videntur instrumenta musica quoque velut harmonicae diductiles, fidiculae, tibiae utriculares. Pumilos nonnumquam circumdant cervi, boticuli, putei tractorii, molae alatae parvae. Pumili recentiores inspirationem e pellicula praetitulata *Albanix et septem nani* Gualteri Disney de sorte Alvanivis carpiebant.  

## Historia 
 Sunt qui dicant pumilorum horticorum maiores iam in mythologia Aegytiaca apparuisse circa historias de deo Bes. Quod cum ita sit - Florentiae in viridariis Bobolorum Valerius Cigoli nanum Petrum Barbini posuerat, Iuvavi architectus inclutissimus Barocus Ioannes Bernardus Fischer de Erlach 28 miros pumiliones marmoreos in *horto pumilionum* (theodisce *Zwerglgarten*) Castelli Mirabell erigi iussit.

In Circulo Ilm Thuringiae est oppidum Gräfenroda ubi saeculo XIX confectio pumilorum horticorum vulgo acquirendorum coepta est. Misniae et Vindobonae iam unum saeculum ante singuli pumiliones erant confecti. Multas in terras mercedes e Thuringia exportatae sunt et exportantur, historice praesertim in Europam Centralem. In tota Germania summatim miliones XXVII pumilorum horticorum expositorum esse feruntur. Gräfenroda invenitur et *Museum pumili hortici* quod portas libenter visitatoribus scientiarum istarum avidis patefacit.

Anno 1847 Carolus Isham Britannicus pumilos horticos XXI mandavit, ut latifundia sua in Northamptoniensi comitatu sita digne exornaret. Ex annis 1990 traditiones pristinae pumilorum publice statuendorum, quae paulo in oblivionem ceciderunt, revivificatae esse videntur. Annis istis advenerunt imagines novae inusitatae cum figuris ridiculosis et periculosis necnon cum argumentis pornographiae criminumve.

## Bildaro 

file:Bacchino, Boboli.jpg|Statua Petri Barbino
file:Garden gnomes - Götze.jpg|Catalogus Germanicus pumilorum mandandorum anni 1910 
file:German garden gnome.jpg|Pumilus Germanicus typicus 

## Notae
## Externi nexus
* Pumili hortici internationaliter
* Pumili hortici politice perversi
* De cupiditate pumilorum horticorum habendorum generatim
De ordine palatii

***De ordine palatii*** est tractatus de officiis regis itemque de administrando palatio regali ab Hincmaro archepiscopo Remensi anno 882 exaratus.Carlomanno II ad regnum Franciae Occidentalis perventuro est dicatus.

Huius operis in proemio Hincmarus se veteriorem quendam libellum eiusdem generis ab Adalhardo Corbiensi abbatiae praeceptore pactum aemulavisse profitetur.

Hoc opere Hincmarus translaticium modum palatii regnique habendi resuscitavisse conatus esse aestimatur in pristinum statum dominatus Ludovici Pii.

## Versiones 
* Paul Edward Dutton (ed.), *Carolingian Civilization: A Reader* (New York, 1993), pp.&nbsp;485–500
* David Herlihy, *A History of Feudalism* (New York, 1970), pp.&nbsp;209–227

## Nexus externi
* *De ordine palatii* cum versione Francogallica apud *remacle.org*.

* Hincmarus Remensis, *De Ordine Palatii*, Thomas Gross und Rudolf Schieffer (ed.) , Hannover:Hahn, 1980.

Categoria:Scripta 882
Categoria:Litterae Latinae mediaevales
Categoria:Renovatio Carolingiana
Alie Kabba

**Alie Kabba** (Koindu in oppido natus) est politicus Montis Leonini.

Praeses fuit syndicati discipulorum collegii Fourah Bay. E quo collegio causa tumultuum mense Martio 1985 iussu regiminis expulsus, Libyam petivit, ubi anno 1987 militiam revolutionariam creare conatus est iuvenum Montisleoninensium, inter quos Rachid Mansaray et Foday Sankoh. Hic annis insequentibus bellum civile Montis Leonis sublevaverit. Ipse autem ab anno 1991, Sicagi in Civitatibus Foederatis habitans, societatem immigrantium componebat iuraque refugorum promovebat. Anno 2015 in Montem Leonis revenit, ubi mulier Diana Konomanyi ministra ab evolutione rurali merebat. Alie Kabba praesidatum se petiturum nuntiavit, sed denuo Iulii Maada Bio candidati victoris fautor die 1 Maii 2018 minister a rebus externis factus est.

## Nexus externi 
* "Who’s the Real Alie Kabba? Sierra Leone Reporter Newspaper Asks" (Ianuario 2016?) apud *The Organiser*
* Bangura Bernice, "Alie Kabba Confesses His Own Role In The 11 Years Brutal Civil War In Sierra Leone" (27 Octobris 2016) apud *Sierra Loaded*
* Bian Elkhatib, Meggie Morris, "Prominent Chicago resident runs for president of Sierra Leone and is charged with- bigamy" (26 Ianuarii 2016) apud *Medill Reports Chicago*

Categoria:Alumni Collegii Fourah Bay
Categoria:Incolae Illinoesiae
Categoria:Incolae Libyae
Categoria:Ministri rerum externarum
Categoria:Politici Montis Leonini
Ioannes Bernardus Fischer de Erlach

**Ioannes Bernardus Fischer de Erlach** (natus die 20 Iulii 1656 Graecii, mortuus die 5 Aprilis 1723 Vindobonae) Austriacus architectus temporis Baroci fuit.
## Vita
Erlach Romae secundum doctrinam Ioannis Laurentii Bernini eruditus denique in patriam est reversus. In initio Graecii, postea ex anno 1687 Vindobonae operam multam dabat ubi mox in omnibus inceptis structoriis publicis maioris momenti ciebatur et consulebatur. Itaque architectus summus aulicus declaratus est.

Vindonae exempli gratia haec affabre confecit quae omnia revera captantia valde: Ecclesiam Sancti Caroli Borromaei (1716–37, quod terminavit Martinelli), Ecclesiam Sancti Petri, Palatium principis Eugenii, Palatium Trautson, Palatii imperialis partem meridianam interiorem, Depositorium raedarum imperiale.

Palatii Belli fontis ichnographias primas ipse exaraverat anno 1696. Inter opera aliis in locis sita mentionis specialis sint digna Fanum Immaculatae conceptionis Mariae, Ecclesia Sanctae ac individuae Trinitatis, Fanum Ursulinarum (omnia haec Iuvavi), Oratorium principum electorum Vratislaviae necnon Palatium Clam-Gallas Pragae. 

Scripsit opus »Entwurf einer historischen Architektur in Abbildung unterschiedener berühmter Gebäude des Altertums und fremder Völker« quod editum est Vindobonae anno 1725.

## Familia
Filius discipulusque Iosephus Emmanuel (1695-1742) machinas vaporarias primas in Austria statuisse dicitur; qui natus posthac architectus quoque est factus ingenio multo minore. Scripsit opus »Anfang einiger Vorstellungen der vornehmsten Gebäude sowohl innerhalb der Stadt als in denen Vorstädten von Wien etc.« (Vindobonae 1719).

## Bibliographia
* Hans Aurenhammer: *J. B. Fischer von Erlach*, Londinii 1973
* Andreas Kreul: *Johann Bernhard Fischer von Erlach 1656–1723. Regie der Relation*. Mit einem Verzeichnis der plastischen und architektonischen Werke, einer umfangreichen Bibliographie sowie neuen Farbphotographien der Bauwerke von Georg Parthen. Verlag Anton Pustet, Iuvavi/Monaci 2006, ISBN 3-7025-0534-2  
* George Kunoth: *Die Historische Architektur Fischers von Erlach.* Schwann, Dusseldorpii 1956.
* Hellmut Lorenz: *Johann Bernhard Fischer von Erlach*. Verlag für Architektur, Turici/Monaci/Londinii 1992, ISBN 3-7608-8132-7.
* Jaromír Neumann: *Böhmisches Barock*. Odeon, Pragae 1968, 1972
* Friedrich Polleroß (ed.): *Fischer von Erlach und die Wiener Barocktradition*. Böhlau Verlag, Vindobonae/Coloniae Agrippinae/Vimariae 1995, ISBN 3-205-98400-5
* Hans Sedlmayr: *Johann Bernhard Fischer von Erlach*. Edidit Ioanna Curcio, dva, Stuttgardiae 1997, ISBN 3-421-03135-5

## Fons
*Meyers Großes Konversations-Lexikon*, vol 6. Lipsiae 1906, p. 612 quod relegi potest hic in interreti.

Categoria:Architecti Austriae
Merrimack Fluvius

[thumb|Merrimack Fluvius [Lowell (Massachusetta)|Lowelliae in Massachusetta.]]
**Merrimack Fluvius,** vel **Merrimac** tantum (litteris olim inventis), est fluvius 117 milia longus in Civitatibus Foederatis septentrionibus et orientalibus. Qui ex confluentia fluviorum Pemigewasset et Winnipesaukee prope Franklinium oppidum in Nova Hantonia oritur, ad meridiem in Massachusettam transiens, ad septentriones et orientem fluit, donec in Oceanum Atlanticum iuxta Portum Neubiriae defluit.

## In cultura Americana 
[thumb|upright=0.4|left|[Vexillum Novae Angliae.]]
thumb|Merrimack Fluvius et amnes in eum influentes.
[thumb|Merrimack Fluvius [Pembroke (Nova Hantonia)|Pembroke in oppido Novae Hantoniae.]]
[thumb|Merrimack ex [Haverhill (Massachusetta)|Haverhill ad ostium iuxta Portum Neubiriae in Massachusetta fluens.]]
*Merrimack,* nomine *Virginia*, erat navis quae partes magni momenti in Proelio Hampton Roads in Bello Civili Americano mense Martii 1862 egit.

Carmen "Merrimack River" (de fluvio) et eius reprise instrumentale in *Amanda Leigh* (2009), albo Amandae Moore, indigenae Nassoviae Novae Hantoniae, audiri possunt.

*Avalon,* mythistoria historica Anyae Seton, partem comprehendit quae fictum viatorum Hibernicorum et Anglicorum saeculi noni adventum ad Merrimack Fluvium et eorum facinora cum Indis Americanis loci facta depingit.

## Notae 
## Bibliographia 
* Currier, John James. 1902. *History of Newbury, Mass. 1635–1902.* Bostoniae: Damrell & Upham.
* Johnson, Linck C. 1986. ''Thoreau's Complex Weave: The Writing of* A Week on the Concord and Merrimack Rivers *with the Text of the First Draft.* Charlottesville: University of Virginia Press.
* Meade, J. W. 1869. *The Merrimack River: its source and its tributaries.* Bostoniae: B. B. Russell.
* Walker, Joseph B. 1863. The Valley of the Merrimack. *Collections of the New Hampshire Historical Society,* 414–32. New Hampshire Historical Society.

## Nexus externi 
* U.S. Geological Survey. 2007. *Merrimack River Drainage Basin.* Textus interretialis.
* Rectio Massachusettae. 2001. *Merrimack Rover: A Comprehensive Watershed Assessment Report.'' Bostoniae: Executive Office of Environmental Affairs. PDF. 
* New Hampshire Department of Environmental Services. 2012. Tabula geographica aquarum Novae Hantoniae.

Categoria:Concordia (Nova Hantonia)
Categoria:Flumina Massachusettae
Categoria:Flumina Novae Hantoniae
Concordia (Nova Hantonia)

thumb|Media urbs.
[thumb|[Curia municipalis anno 2017.]]
thumb|Media urbs prope capitolium civicum.
**Concordia** (Anglice *Concord*) est urbs et caput Novae Hantoniae civitatis Civitatum Foederatarum ac sedes Merrimack Comitatus. Inter annos 1725 et 1727 a duce navalis Ebenezer Eastman et aliis ex Haverhill, Massachusetta, colonia collocata est. Secundum censum anni 2010, numerus incolarum erat 42 695. Concordia vicos Penacook, Concordiam Orientalem, et Concordiam Occidentalem comprehendit. Urbs est locus Scholae Iurisprudentiae Universitatis Novae Hantoniae, solius scholae iurisprudentiae in Nova Hantonia; Scholae Sancti Pauli, scholae praeparatoriae privatae; Collegii Communitatis Corcordiae (NHTI), collegii communitatis biennalis; et Orchestrae Symphonicae Civitatis Granitis. Concordiae sepultus est corpus Franklini Pierce, quarti decimi praesidis Civitatum Foederatarum.

## Pinacotheca

Fasciculus:Old Town House.GIF|Vetus domus oppidana, 1790 aedificata.
Fasciculus:First Concord Bridge.GIF|Primus pons, anno 1795 aedificatus.
Fasciculus :State House, Concord, NH.jpg|Capitolium civicum, circa 1906 visum 
Fasciculus :Main Street, Concord, NH.jpg|Via principalis, circa 1908 visa.
Fasciculus :City Hall, Concord, NH.jpg|Curia municipalis anno 1913 visa.
Fasciculus :Old Library, Concord, NH.jpg|Vetus bibliotheca circa 1915 visa.

## Notae
## Bibliographia
*Watson, David. 1864. *The Concord City Directory.* Concordiae: McFarland & Jenks

## Nexus externi
**Encyclopaedia Britannica,* ed. 11a (1911).
*Situs proprius.
*Situs interretialis Districtus Scholarum Concordiae.
*De New Hampshire Economic and Labor Market Information Bureau.
*Societas Historica Novae Hantoniae.
*Camera Commercium Maioris Concordiae
*Vise Concordiam.

Categoria:Capita civitatum Civitatum Foederatarum

Categoria:Constituta 1725
Categoria:Urbes Novae Hantoniae
Columbia (Carolina Meridiana)

[thumb|upright=0.8|Locus in [Richland Comitatus (Carolina Meridiana)|Richland Comitatu et civitate Carolina Meridiana.]]
[thumb|upright=0.8|[Domus Seibelsiana (circa 1796) est veterrima in urbe.]]
[thumb|upright=0.8|left|Despectus in ruinas urbanas e Curia Civitatis anno [1865 visas.]]
[thumb|upright=0.8|[Miles|Milites e primo bello mundano redientes iter per urbem mense Aprili 1919 faciunt.]] 
[thumb|upright=0.8|left|[Museum Artis Columbiense.]]

**Columbia** est caput et urbs secunda a maxima Carolinae Meridianae, civitatis Civitatum Foederatarum, cui 134 309 incolae anno 2016 erant. Urbs pro sede Richland Comitatus est, et suburbia in Lexingtoniam Comitatum extenduntur. Urbs est animus areae statisticae metropolitanae Columbiae, cui erant 767 598 incolae secundum censum anni 2010, atque ad 817 488 ante 1 Iulii 2016, ut aestimabantur.

Sententia urbana est *Justitia Virtutum Regina.*

## Notae
## Bibliographia
*Chetty, Raj, et Nathaniel Hendren. 2015. *City Rankings, Commuting Zones: Causal Effects of the 100 Largest Commuting Zones on Household Income in Adulthood.* Equality of Opportunity Project. Cantabrigiae Massachusettae: Harvard University. Archivum, die 6 Maii 2015.

## Nexus externi
*Situs proprius.
*Columbia Metropolitan Convention & Visitors Bureau.
* 

Categoria:Capita civitatum Civitatum Foederatarum

Categoria:Constituta 1787
Categoria:Urbes Carolinae Meridionalis
Augusta (Cenomannica)

[thumb|[Fluvius Kennebec mediam urbem praeterfluit.]]
[thumb|Locus in [Kennebec Comitatus (Cenomannica)|Kennebec Comitatu et Cenomannica civitate.]]
**Augusta** est caput Cenomannicae civitatis Americanae et sedes Kennebec Comitatus. Numerus incolarum in censu Civitatum Foederatarum anni 2010 fuit 19 136, qua pro causa Augusta est tertium caput civitatis a minimo in Civitatibus Foederatis, post Montem Pessulanum Montis Viridis et Petropolim Dacotae Meridianae, ac nona urbs a maxima in Cenomannica. Iuxta Kennebec Fluvium ad caput aestus (finem aestus) patens, Augusta est locus Universitatis Cenomannicae apud Augustam.

[thumb|[Capitolium civicum]]
[thumb|[Pons et fluvius.]]
alt=|thumb|Despectus in Arcem Occidentalem Veterem.

## Incolae notabiles
*Ambrosius Abbott, legatus civicus
*Martha Ballard, obstetrix
*Iacobus G. Blaine, Secretarius Civitatis Civitatum Foederatarum et candidatus praesidentialis
*Horatius Bridge, sagatus navalis
*Iulia Clukey, luger in Olympiis 2010
*Beverly Daggett, praeses senatus Cenomannicae
*Olive E. Dana, scriptor fabularum brevium, commentator, poetria
*Melville Fuller, politicus Illinoesiae
*Georgius Huntington Hartford, qui Great Atlantic and Pacific Tea Company possedit
*Ioannes F. Hill, gubernator Cenomannicae
*Paulus LePage, gubernator Cenomannicae
*Robertus Deniston Hume, politicus et negotiator Oregoniae
*Eastman Johnson, artifex
*Roger Katz, legislator civicus
*Georgius W. Ladd, legislator Congressionalis
*Dorianne Laux, poeta
*Sumner Lipman, iurisconsultus et legislator civicus
*Beniaminus Lucas, pedilusor
*Henricus A. McMasters, acceptor Clipei Honoris
*Rachel Nichols, histrio
*Fridericus W. Plaisted, praefectus Augustae, quadradesimus octavus gubernator Cenomannicae
*Fridericus G. Payne, sexagesimus gubernator Cenomannicae
*David Peoples, athleta qui pilamalleo ludit
*Ioannes F. Potter, legislator Congressionalis, iudex
*Travis Roy, qui hocceio ludit
*Luther Severance, publicator, legislator Congressionalis, et senator Civitatum Foederatarum 
*Olympia Snowe, senator Civitatum Foederatarum 
*Ioannes L. Stevens, legatus Americanus ad Regnum Havaianum
*Manch Wheeler, *quarterback* qui pro Buffalo Bills ludit
*Gil Whitney, ancora televisificus et meteorologus
*Reuel Williams, senator Civitatum Foederatarum
*Willard G. Wyman, dux

## Notae
## Nexus externi
**Encyclopaedia Britannica,* ed. 11a.
*Situs proprius.
*Bibliotheca Publica Lithgow.
*Universitas Cenomannicae apud Augustam.
*Data urbana.
*Data urbana Epodunk.
*The Purington Massacre.


Categoria:Capita civitatum Civitatum Foederatarum
Categoria:Condita 1629
Categoria:Urbes Cenomannicae
Jackson

**Jackson** (Anglice *Jackson*) est caput et urbs frequentissima Mississippiae, civitatis Civitatum Foederatarum. Quae est una e binis sedibus Hinds Comitatus, cum Raymond oppido.
Urbs 3000 fere acrarum amplectitur quae Aeroportum Internationalem Jackson-Medgar Evers in Rankin Comitatu cum parva Madisoniae Comitatus regione comprehendunt. Numerus urbanorum 165 072 anno 2017, minus quam 173 514 anno 2010 aestimabatur. Urbs ad Fluvium Margaritarum iacet, in maiore Pratariae Iacsoniensis regione in civitate.

Urbs ex Andrea Jackson duce appellatur, qui partes in Proelio Novae Aureliae per bellum anni 1812 egit, et demum munus praesidis Civitatum Foederatarum octo annos sustinuit.

Eudora Welty, auctor Americana, Iacsoniae nata est anno 1909, et eius domus nunc est museum.
[thumb|upright=0.8|Vetus [capitolium civicum media in urbe situm.]]

## Notae
## Bibliographia
*Marshall, John, et al. 2005. Urban Segregation in the Deep South: Race, Education, and Planning Ethics in Jackson, Mississippi. *Race, Gender & Class* 12.
*Smith, David Barton. 2005. The Politics of Racial Disparities: Desegregating the Hospitals in Jackson, Mississippi. *Milbank Quarterly* 83.
*Tillman, Laura. 2013. 36 Hours in Jackson, Miss. *New York Times,* 30 Maii.

## Nexus externi
*Situs proprius
*Camera Commercii 
*Jackson Convention & Visitors Bureau.

[thumb|800px|center|"Raising the Stars and Stripes Over the Capitol of the State of Mississippi," [caelatura lignea ex ''Harper's Weekly'' 20 Iunii 1863, post Iacsoniam a militibus Unionis per Bellum Civile Americanum captum.]]

Categoria:Capita civitatum Civitatum Foederatarum
Categoria:Constituta 1792
Categoria:Andreas Jackson
Categoria:Urbes Mississippiae
Dubris (Delavaria)

thumb|Despectus in mediam urbem, Decembri 2006.
[thumb|upright=0.8|[Curia Legislativa Delavariae.]]
[thumb| upright=0.8| Praesidium Transitus Dubrensis, quod est axis [laophorium|laophoriorum generis "DART First State."]]
thumb| upright=0.8| Theatrum Capitoliense.
[thumb| upright=0.8| [Lacus Argenteus.]]

**Dubris** (Anglice *Dover*) est caput et secunda urbs a maxima Delavariae, civitatis Civitatum Foederatarum. Quae etiam est sedes Cantiae Comitatus principalisque urbs areae statisticae metropolitanae quae omnem comitatum amplectitur, pars areae statisticae coniunctae Philadelphiae-Wilmingtoniae-Camdeniae-Pennsylvaniae-Novae Caesareae-Delavariae-Terrae Mariae. Urbs ad Sanctum Jones Fluvium in litorali Delavariae Fluvii planitie iacet, a Gulielmo Penn appellata, colono viroque publico e Dubre in Cantia Angliae orto. Anno 2010, numerus incolarum erat 36 047.

## Incolae notabiles
[thumb|upright=0.6|[Madison Brengle.]]
*Iacobus M. Appel (n. 1973), scriptor fabularum brevium et bioethicista, qui Dubre ab 1982 ad 1991 habitavit
*Madison Brengle (n. 1990), lusor tenitudi professionalis
*Randy Bush (n. 1958), lusor Major League Baseball
*Annie Jump Cannon (1863–1941), astronomus et co-creator Harvard Classification Scheme
*Robertus Crumb (n. 1943), artifex subterraneus, qui Dubre ab 1959 ad 1961 habitavit
*Gulielmus D. Denney (1873–1953), quinquagesimus sextus gubernator Delavariae, Dubre natus
*Murphy Guyer (n. 1952), histrio, director, scriptor scaenicus, Dubre natus
*Duglassus Hutchison (n. 1960), histrio, Dubre natus
*Gilder D. Jackson Jr. (1893–1966), Brigadier General USMC per secundum bellum mundanum
*Nathan Macias (n. 1960), politicus Texanus et olim imperator 436ae "Civil Engineer Squadron" ad Castra Classis Aeriae Dubrensia 
*Michael Meade (n. 1960), lusor National Football League, Dubre natus
*Teri Polo (n. 1969), actrix, Dubre nata
*Mabel Lloyd Ridgely (1872–1962, suffragista et praeservationista historica, Dubre habitans
*Ioannes Snell (m. 1981), iaculator in Major League Baseball
*Robertus Tornoe (born 1978), artifex , qui Scholam Superiorem Dubrensem frequantavit

## Notae
## Nexus externi
*Dover, Delaware. In *Encyclopaedia Britannica,* ed. 11a (1911).
*Situs proprius Urbis Dubris.
*Castra Classis Aeriae Dubrensia
**Delaware State News*
*Universitas Civica Delavariae
*Collegium Wesleianum
*Museum Artis Americanae Biggsianum

Categoria:Capita civitatum Civitatum Foederatarum
Categoria:Constituta 1683
Categoria:Dubris (Delavaria)
Categoria:Urbes Delavariae
Topeca

[thumb|[Modus horologicus|Modo horologico a summa parte: despectus in caeliscalpos e Burnett's Mound; Monumentum Veteranorum Viae Kansiae; "Tribute to the State of Kansas"; Bibliotheca Publica Topecae et Shawnee Comitatus; Turris Jayhawk; Schola Superior Topecana.]]
[thumb|[Insigne et vexillum.]]
[thumb|left|[Tabula geographica Topecae, 1869.]]
[thumb|[Magna Statio per Terram, prior statio ferriviarum, anno 1927 aperta.]]
**Topeca** (Anglice *Topeka*; lingua Kansa *Tó Pee Kuh*) est caput Kansiae, civitatis Civitatum Foederatarum, et sedes Shawnee Comitatus. Patet ad Kansiam fluvium in media Comitatus Shawnee regione in Kansia septentriorientali inter Medias Civitates Foederatas. Secundum censum anni 2010, numerus incolarum urbanarum erat 127 473. In Area Statistica Metropolitana Topecana, quae comitatus Shawnee, Jackson, Jefferson, Osage, et Wabaunsee comprehendit, incolae 233&thinsp;870 eodem anno numerabantur. Topeca **Urbs Aurea** vulgo appellatur.

## Notae
*Kansia Cruda
*Kansia Territorium
*Magnae Planities

## Nexus externi
**Enyclopaedia Britannica,* ed. 11a (1911).
*Situs proprius.
*Camera Commercii Maioris Topecae.
*Societas Historica Civitatis Kansiae.
*
*Tabula geographica Urbis Topecae, KDOT.

Categoria:Capita civitatum Civitatum Foederatarum
Categoria:Constituta 1854

Categoria:Urbes Kansiae
Iunellum

[thumb|[Modus horologicus|Modo horologico a summa parte: media urbs, Fanum Sanctae Teresae, Templum Sancti Nicolai Orthodoxum Russicum, Pons Iunello-Douglas, Capitolium Civicum Alascanum.]]
**Iunellum Urbs et Burgum** (Anglice *City and Borough of Juneau*; Tlingitice ''Dzánti K'ihéeni,* IPA [ˈtsántʰì kʼìˈhíːnì]), vulgo **Iunellum** appellatum, est urbs et caput Alascae.
[thumb|upright=0.5|left|[Signum|Sigillum urbanum.]]
[thumb| [Templum Sancti Nicolai Orthodoxum Russicum (Iunellum Alascae)|Templum Sancti Nicolai Orthodoxum Russicum, anno 1894 ab hominibus Tlingit et Serbicis Iunelli aedificata.]]

Quod est municipium coniunctum ad Canalem Gastinellum in Alasca Meridiorientali iacens, et urbs secunda a maxima in Civitatibus Foederatis per aream mensa. Iunellum caput Alascae ex 1906 est, cum res publica terrae quae tum Districtus Alasca erat a Sitca moveretur, ut Congressus Civitatum Foederatarum anno 1900 decreverat.

Municipium unificatum est die 1 Iulii 1970, quando Iunellum urbs cum Douglas urbe et Maiore Iunello Burgo circumdante confundebatur ad municipium praesens constituendum, quod per aream  ambobus Insula Rhodensi Delavariaque maius est.

## Notae
## Bibliographia
*Andrews, Clarence Leroy. 1944. *The Story of Alaska.* Caldwell Idahi: The Caxton Printers. OCLC 5024244.
*Kleeschulte, Chuck. 1987. Haines-to-Juneau road to be studied. *Juneau Empire* (diarium), 8 Iunii.
*Naske, Claus-M, et Herman E. Slotnick. 1987. *Alaska: A History of the 49th State.* Normanniae Oclahomae: University of Oklahoma Press. ISBN 0-8061-2099-1.

## Nexus externi
**Encyclopaedia Britannica,'' ed. 11a (1911)
*Situs proprius.
*Juneau Convention & Visitors Bureau
*

Categoria:Capita civitatum Civitatum Foederatarum
Categoria:Constituta 1881
!
Categoria:Portus oceani Pacifici
Categoria:Urbes Alascae
Ioannes Silk

**Ioannes** (vulgo *John*) **Silk** (in atollo Kwajalein die 15 Septembris 1956 natus) est politicus insularum Marsaliensium.

Alumnus est collegii Regisiani Denverii in urbe Civitatum Foederatarum, ubi scientiae iuridicae studuit. In patriam reditus diurnarius, deinde iuris consultus operam dedit. Minister a proventu et evolutione ab anno 2000 usque in 2007 meruit, praeside Kessai Note, postea senator et a die 27 Martii 2009 usque in mensem Ianuarium 2012 minister a rebus externis. Die 1 Februarii 2016 iterum minister rerum externarum factus est, praeside Hilda Heine.

## Nexus externi 
* *Rulers.org*

Categoria:Alumni Collegii et Universitatis Regisianae
Categoria:Incolae Kwajalein
Categoria:Ministri rerum externarum
Categoria:Politici insularum Marsaliensium
Collegium de Somerville (Oxonia)

[thumb|[Bibliotheca.]]
**Collegium de Somerville** (Anglice *Somerville College*) est collegium Universitatis Oxoniensis, anno 1879 conditum et a principio mulieribus destinatum. Inter alumnas sunt Margarita Boulton, Antonia Susanna Byatt, Penelope Fitzgerald, Indira Gandhi, Dorothea Hodgkin, Iris Murdoch, Margarita Thatcher, Shirley Williams.

## Nexus externi
*Situs interretialis collegii proprius.

Categoria:Collegia Oxoniensia
Categoria:Constituta 1879
Categoria:Feminismus
Crefeldia

**Crefeldia** est urbs Germanica ad Rhenum iacens, circiter 226&thinsp;700 incolarum. Ob industrias textiles praeclaras etiam urbs telarum velutinarum et serici (*Samt- und Seidenstadt*) appellatur.

## Regiones urbis 
* Medium
* Occidens
* Septentriones
* Holesum (Hüls)
* Meridies
* Fiscolum (Fischeln)
* Oppum Linnaque (Oppum-Linn)
* Oriens
* Castra Ordeonii (Uerdingen)

Vide descriptionem regionum urbis hic.

## Historia 
Gelduba (Theodisce *Gellep*), castra Romana, in agro urbano olim sita est. In eodem agro urbano, in loco Elfrath dicto, etiam templum temporis Imperii Romani probabiliter deo Herculi Deusoniensi dedicatum inventum est. Gelduba in territorio Ubiorum erat, sed deus Hercules Deusoniensis a  adorabatur. Ac templum profecto iam in territorio illius tribus situm erat, quia finis inter Ubios et Cugernos rivus olim *Gelfbach* hodie *Mühlenbach* dictus modo paulum in septentrione Geldubae erat.

Prima mentio Crefeldiae in litteris erat in urbario monasterii Werdinensis anno 1105. 14 Aprilis 1361 imperator Carolus IV comiti Moersensi Theodorico VI permittebat "ut in villa sua Creinvelt dicta Coloniensis dyocesis annales nundinas necnon forum septimanale, sine tamen concursu et preiudicio circumiacentium civitatum et etiam opidorum, . . . ponere et indicere possit ac etiam instaurare, perpetuis temporibus duratura".

Tempore belli triginta annorum (et serius quoque) Crefeldia (hodiernum medium urbis) exclavatura reformata erat comitatus Meursensis in principato episcopali Coloniensi (quod erat catholicum et continebat Castra Ordeonii, Linnam, Fiscolum et partem Holesi). Comes Meursensis, qui erat Mauritius Nassoviae, cum Alberto VII, archiduce Austriae et principe Belgarum, foedus fecit ut comitatus Meursensis neutrius partis in bello haberetur. Inde Meursia Crefeldiaque paulum a bello imminuebantur. Ex eo tempore dictum est hominum genera tria esse: bonos, malos et Crefeldienses (boni erant sodales militum, mali hostes eorum, Crefeldienses neutri erant).

Comes reformatus erat, sed etiam accipiebat subiectos aliarum doctrinarum inter quos Mennonitas. Itaque Crefeldiae numerosi erant homines qui inter minoritates religiosas numerabantur. Gens *von der Leyen*, profugi religiosi Mennonitae, industriam textilem Crefeldiae condidit et ita ad divitias urbis multum conferebat.

## Pinacotheca 

Fasciculus:Rathaus-krefeld.jpg|Curia urbis
Fasciculus:Gellep modell.jpg|Gelduba: exemplum castrorum Romanorum
Fasciculus:Krefeld_HBF.jpg|medium urbis: statio ferriviaria principalis
Fasciculus:Johannesturm.jpg|Holesum: turris Iohannis
Fasciculus:Burg_linn.jpg|Linna: castellum mediaevale
Fasciculus:Kanaldeckel Linn.png|Linna: operculum cloacarum cum inscriptione Latina
Fasciculus:NRW,_Krefeld-Uerdinger_Brucke.jpg|Castra Ordeonii: pons trans Rhenum

## Civis praeclarus 
Iosephus Beuys, artifex

## Nexus externi 
* Situs urbis proprius

## Notae 
Categoria:Urbes Rhenaniae Septentrionalis-Vestfaliae
Start Magazine

***Start Magazine*** (Anglice *Initium Magazina*) est situs interretialis qui nuntios atque praeconia mercatoria in conspectum dat. Conficitur abs Celltick Technologies, societas mercatoria Israelica.
Mense Decembri anno 2018, *thestartmagazine.com* quintus fuit frequentatissimorum situum interretialium Mexici (post google.com, google.com.mx, youtube.com, et facebook.com), quintus Peruviae, sextus Columbiae, octogesimus tertius orbis terrarum. Operatoribus telephonicis permittit lucrum ex usoribus facere.

## Nexus externi 
* Situs periodico proprius.

## Notae 
Categoria:Situs interretiales
Caasimada Online

**Caasimada Online** sive **caasimada.net** est situs interretialis nuntios ad civitatem Somaliae pertinentes divulgans. Sedem eius in urbe Mogadiscionis versari notum est, ubi vero officina sit, ob periculum diurnariorum non divulgatur. Est tertius in Somalia inter situs interretiales visitatissimos post google.com et youtube.com.

## Nexus externi 
* Caasimada.net

## Notae
Categoria:Situs interretiales
Vendelinus Förster

ibus: inter illos, paenultimus ad partem dexteram sedens, Vendelinus Foerster, anno 1891]]
**Vendelinus Förster sive Foerster** (recte *Wendelin*; natus ad Vlčice in Districtu Jeseník in Moravia die 10 Februarii 1844; mortuus Bonnae die 18 Maii 1915) fuit philologus Austriacus linguarum Romanicarum egregius.

## Vita
Mense Maio 1874 ad universitatem Vindobonensem veniam docendi de philologia linguarum Romanicarum nactus mense Octobris eiusdem anni professor extraordinarius Pragae proclamatus est. Mense Maio 1876 ordinarius nominatus autumno Bonnam petivit ut Friderici Christiani Diez locum obtineret. Annis inter 1889 et 1891 ei discipulus fuit Ludovicus Pirandello, scriptor Italicus notissimus. Membrum fuit Academiae Austriacae scientiarum necnon membrum honoris causae sodalitatis studenticae Nassoviae Bonnensis. Inde ab anno 1884 membrum extraneum Academiae Baravicae scientiarum fuit, anno autem 1901 sodalis correspondens academiae scientiarum a Gottingensibus electus est.

## Momentum
Förster praesertim in explorationibus textualibus, editoriis, glossologicis, etymologicis operam dabat et multum patravit. Maximi momenti studia eius in lingua Francogallica antiqua necnon in dialectibus Pedemontinorum, Valdensium, et Sardicorum erant. Opus editorium eius magnum habetur editio operum Christiani de Trecis (Salinis Saxonicis, ab 1884 ad 1899 quattuor in voluminibus).

## Opera alia selecta
*»Quaestiones Horatianae I.« (Brunnae 1869)
*»De lege Meinckiana« (1870)
*»Rufi Festi breviarium« (editio critica prima, Vindobonae 1874)
*»Richars li biaus« (Vindobonae 1874)
*»Li dialoge Gregoire« (Salinis Saxonicis 1876)
*»Aiol et Elie de Saint-Gille« (Hailprunnae 1876–82, 2 vol.)
*»Li Chevaliers as deus espees« (Salinis Saxonicis 1878)
*»Las Mocedades del Cid de G. de Castro« (Bonna 1878)
*»De Venus la deesse d'Amors« (Bonn 1880)
*»Lyoner Ysopet und Anonymus Neveleti« (Hailprunnae 1882)
*»Robert Garniers Tragödien« (Hailprunnae 1882–83, 4 vol.)
*»Das altfranzösische Rolandslied treu nach den Handschriften« (Hailprunnae 1883–86, 2 vol.)
*»Li sermon saint Bernart« (Erlangae 1885)
*»Louis Meigrets Tretté de la Grammere françoeze« (Erlangae 1888)
*»Über die Sprache der Waldenser« (apud periodicum Gottingense »Göttinger Gelehrte Anzeigen«, 1888)
*»Ille et Galeron von Walter von Arras« (Salinis Saxonicis 1890). 

Una cum Koschwitz edidit librum exercitationum in lingua Francica antiqua qua Lipsiae anno 1902 altera in editione est publicata. Saepe his seriebus labores commendavit: *Altfranzösische Bibliothek* (Hailprunnae 1879–87, 10 vol.) et *Romanische Bibliothek* (Salinis Saxonicis 1889–93, 10 vol.), *Romanische Studien* (Böhmer), *Archivio glottologico* (Ascoli), *Zeitschrift für romanische Philologie* (Gröber).

## Fons
*Meyers Großes Konversations-Lexikon*, vol 6. Leipzig 1906, p. 779, quod relegi potest hic in interreti.

Categoria:Auctores Theodisci
Categoria:Editores
Categoria:Eruditi Austriae
Categoria:Philologi Austriae
Categoria:Scriptores Germaniae
Christophorus Castaner

**Christophorus**, vulgo *Christophe* **Castaner** ( natus die 3 Ianuarii 1966), est politicus Franciae.

Militis filius, eruditus est apud universitatem Aquissextiensem. Sodalis olim factionis socialisticae, praefectus Foro Calcario ab anno 2001 usque in 2017, legatus conventui nationali ab 2012 ad 2017 fuit. Fautor fuit ab anno 2016 Emmanuelis Macron, qui praeses electus Christophorum Castaner rectorem novae factionis suae creavit. A die 17 Maii 2017 secretarius civicus a parlamento, deinde a die 16 Octobris 2018 minister a rebus internis meret.

## Bibliographia 
* "Qui est vraiment Christophe Castaner, le futur patron de la République en marche ?" in *La Depeche* (17 Novembris 2017)

Categoria:Alumni Universitatis Aquissextiensis
Categoria:Politici Franciae
Categoria:Ministri rerum internarum
Categoria:Praefecti communibus Francicis
Tenax (cantiuncula)

"**Tenax**" est cantus ab Henrico Ruggeri et Stephano Previsti anno 1982 compositus, quod magnum opus cantorum Dianae Est et factum est.

In hac cantiuncula adest versum Terentii: "*Sed modo senectus morbus est… carmen vitae immoderatae hic est*".

## Notae 
## Nexus externus 
* Tenax in pagina Discogs
* Tenax in pagina Last.fm, CBS Interactive

Categoria:Carmina popularia
Categoria:Musica 1982
Antidepressivum

**Antidepressiva** sunt grex generorum diversorum medicamentorum pharmaceuticorum in symptomatibus depressionis tractandibus adhibita. Praeterea antidepressivis effectus contra perturbationes anxietatum et phobias et quasdam syndromas dolorum sunt. Multipliciter sunt explanatu conatūs, sed machinationes effectuum peculiares antidepressivorum nondum prorsus enodatae sunt.

Adhuc tamen divisiones commodae excogitatae sunt, ut substantiarum diversitas facilius in ordinibus et structurae earum chemicae et locorum efficiendi componi possint. Notiores sunt inhibitores reabsorptionis serotonini selectivi (*SSRI*) et olim antidepressiva tricyclica (*TCA*).

Hodie in aperto non machinationem unicam virtutes exercere, sed saepe plus quam unam necesse, ut motus depressivi leventur.

## Classificationes antidepressivorum 
Olim classificatio antidepressivorum ad structuram chemicam respicit. Spectantur hodie loci effectuum pharmacologicorum.
### Classificatio pristina secundum structuram chemicam 
[thumb|[Imipraminum exemplum antidepressivi tricyclici cum anulis tribus]]
Discreti sunt substantiae
* tricyclicae (composita heterocyclica cum anulis chemicis tribus),
* tetracyclicae (composita heterocyclica cum anulis chemicis quattuor),
* aliis structuris chemicis. 
### Classificatio secundum locos effectuum 
Exempla sunt:
* Inhibitores reabsorptionis monoaminorum non selectivi(IRMANS): CLomipraminum, Doxepinum, Imipraminum
* Inhibitores reabsorptionis serotonini selectivi (IRSS): Citalopramum, Escitalopramum, Fluoxetinum, Sertralinum
* Inhibitores reabsorptionis noradrenalini (IRN): Maprotilinum, Mianserinum; Reboxetinum (selectivus)
* Inhibitores reabsorptionis serotonini noradrenalinique selectivi (IRSNS): Duloxetinum, Milnacipranum, in dosibus altioribus Venlafaxinum.
* Inhibitores reabsorptionis noradrenalini dopaminique selectivi (IRND): Bupropionum
* Inhibitores monoaminorum oxidasium (IMAO): Moclobemidum, Tranylcyprominum

## Res clinicae 
### Reactiones adversae 
Cum plerisque medicamentis reactiones adversae tum antidepressivis tales ostendere possunt, signa et intoxicationis et medicamenti removendi. 

## Notae 
## Bibliographia 
* Ehrenberg A: ''La fatigue d'être soi: dépression et société*. (optinio) 
* Kramer P. (1993). *Listening to Prozac*, *Viking Press*. (opinio) 

* Codex ATC N06A
* Psychiatria
* Psychopharmacologia
* Depressio (animus)
* Depressio (psychiatria)

## Nexus externi 
* *NHS'' de medicamentis antidepressivis. 

!
Categoria:Psychoanaleptica
Programma circumiectale Nationum Unitarum

[thumb|[Logotypus programmatis]]
**Programma circumiectale Nationum Unitarum** (Anglice:*United Nations Environment Programme*, breviter **UNEP**) est organizatio Nationum Unitarum ad circumiecta et oecosystemata contra pollutiones protegenda, inter eos pro civitatibus provectibilibus, anno 1972 ex resolutione conventus Holmiensis de circumiectis humanis constituta, cuius sedes in Nairobia sita est.

Anno 1987 Protocollum Montis Regii et 1988 una cum organizatione meteorologica mundi consilium climaticum Nationum Unitarum creavit. Etiam pactionis de diversitate biologica tutor est.

## Nexus externi 
*Situs publicus

Categoria:Circumiectus
Categoria:Oecologia
Categoria:Nairobia
Categoria:Nationes Unitae
Categoria:Constituta 1972
Cervia (Belgica)

thumb|Hotel *de Croÿ* et ecclesia Sancti Martini (saeculo XIV aedificata).
**Cervia** (Francogallice *Chièvres*, Vallonice *Chieve*) est urbs Belgica in provincia Hannoniae, cui sunt 6899 incolae.

Einhardus id scripsit de Cervia:
Quarta die post patrationem huius miraculi, id est 7 kal octobris, iuvenis quidam surdus et mutus, sinistra quoque manus contractus, nomine Hunwaldus de villa Cervio munucupata, cum ante sacras matyrum reliquias venisset atque ibi suppliciter orasset, statim per virtutem Christi, depulsis omnibus quibus afficiebatur, aut ex contractione nervorum in manu fuisset aliquo. 

Gulielmus II de Croÿ Cerviae natus est.

Hodie pars communis sunt pristina communia , , , , .

## Notae 
## Nexus externus 
Situs urbi proprius

Categoria:Urbes Valloniae
Veronica Fontana

**Veronica Fontana** (nata anno 1651; anno 1690 mortua) fuit coelatrix Itala. Filia fuit Dominici Mariae Fontana pictoris et discipula Elisabethae Sirani pictricis.

## Opera 
* 1677 (illuminatrix) : Lorenzo Legati, ''Museo Cospiano, annesso a quello del famoso Ulisse Aldrovandi e donato alla sua patria dall' illustrissimo signor Ferdinando Cospi*. Bononiae: per Giacomo Monti Textus apud *Internet Archive*
* 1678 (illuminatrix) : C. C. Malvasia, *Felsina pittrice. Vite de’ pittori bolognesi*. Bononiae. 2 voll. 1 2 apud *Internet Archive* (vide vol. 1 p. 131 huius operis)

## Notae 
## Bibliographia 
* "Fontana, Veronica (1651-1690), Engraver" in *Benezit Dictionary of Artists* (2006)
* Luigi Crespi, *Felsina pittrice: vite de' pittori bolognesi* vol. 3 (Romae: Marco Pagliarini, 1769) 
* C. C. Malvasia, *Felsina pittrice: vite de’ pittori bolognesi* vol. 1 (Bononiae, 1678) p. 131
* Patricia Rocco, *The Devout Hand: Women, Virtue, and Visual Culture in Early Modern Italy'' (Monte Regio: McGill-Queen's University Press, 2017) pp. 155-169 
* Gabriella Zarri, *Donna, disciplina, creanza cristiana dal XV al XVII secolo* (Edizioni di Storia e Letterature, 1996) p. 372 

## Nexus externi 
Categoria:Pictores Italiae
Categoria:Nati 1651
Categoria:Mortui 1690
Sergianus Darmanović

**Sergianus Darmanović,** seu litteris Cyrillicis Срђан Дармановић (Cetinje in urbe natus die 18 Iulii 1961), est eruditus et politicus Montis Nigri.

Ab anno 1992 usque in 1996 legatus est parlamento Iugoslavico. Conditor et ab anno 2003 praeses fuit facultatis scientiae politicae universitatis Montenegrinae. Deinde ab anno 2010 legatus meruit Vasingtoniae iuxta Civitates Foederatas. Die 28 Novembris 2016 minister a rebus externis factus est, primo ministro Duško Marković.

## Scripta 
* 2003 : "Montenegro: The Dilemmas of a Small Republic" in *Journal of Democracy* vol. 14 no. 1
* 2007 : "Montenegro: A Miracle in the Balkans?" in *Journal of Democracy* vol. 18 no. 2
* 2017 : "The Never-Boring Balkans: The Elections of 2016" in *Journal of Democracy* vol. 28 no. 1 Epitome

## Notae 
## Nexus externi 
* Vita apud *Globsec*

Categoria:Auctores Anglici
Categoria:Legati Montis Nigri
Categoria:Legati Parlamento Iugoslavico
Categoria:Politici Montis Nigri
Categoria:Ministri rerum externarum
Categoria:Professores Universitatis Montenegrinae
Čingiz Aidarbekov

**Čingiz Azamat f. Aidarbekov** seu litteris Cyrillicis Чинги́з Азама́тович Айдарбе́ков (Biškek in urbe natus die 27 Octobris 1977) est legatus et politicus Kyrgyzstaniae.

Alumnus est universitatis internationalis Chirgisiensis et universitatis Chirgiso-Russicae Slavonicae. Apud ministerium rerum externarum operam dedit, brevia temporis spatia ad urbes Tashkent et Aşgabat missus, et ab anno 2016 Tokium legatus iuxta regimen Iaponicum merens. Die 17 Octobris 2018 minister a rebus externis factus est, praeside Sooronbay Žeenbekov.

## Notae 
## Nexus externi 
* Jazgul Masalieva, "Prime minister nominates Chingiz Aidarbekov for post of Foreign Affairs Minister" (16 Octobris 2018) apud *24*

Categoria:Homines vivi
Categoria:Nati 1977
Categoria:Politici Kyrgyzstaniae
Categoria:Legati Kyrgyzstaniae
Categoria:Ministri rerum externarum
Categoria:Alumni Universitatis Internationalis Kyrgyzensis
Categoria:Alumni Universitatis Kyrgyzo-Russicae Slavonicae
Rosa Otunbaeva

**Rosa Isaaci filia Otunbaeva** seu litteris Cyrillicis Роза Исак кызы Отунбаева (Frunze in urbe nata die 23 Augusti 1950) est politica Kyrgyzstaniae.

Iudicis et praeceptricis filia, alumna est universitatis publicae Moscuensis ubi philosophiae studuit. Apud universitatem nationalem Chirgisiensem professor fuit ab anno 1976 usque in 1981. Ministra a rebus externis quater meruit, in re publica Sovietica Kyrgyzensi ab anno 1986 ad 1989, postea in re publica libera annis 1992, ab 1994 usque ad 1997, denuo breve temporis spatium anno 2005. Praeses patriae facta est die 7 Aprilis 2010, quo officio usque ad 1 Decembris 2011 functa est.

## Bibliographia 
* Andrew Osborn, "Profile: Roza Otunbayeva, the head of Kyrgyzstan's interim government" in *Daily Telegraph* (8 Aprilis 2010)

## Nexus externi 
Categoria:Nati 1950
Categoria:Homines vivi
Categoria:Politici Kyrgyzstaniae
Categoria:Duces civitatum
Categoria:Ministri rerum externarum
Categoria:Alumni Universitatis Moscuensis
Categoria:Professores Universitatis Nationalis Kyrgyzensis
Rudolphus rubrinasus

Rudolphi rubrinasi Londinii erecta.]]
**Rudolphus rubrinasus** est in libello auctore Roberto Lewis May anno 1939 scripto nonus tarandus Patri Natalis. Nasi rubri nitentissimi causa, Rudolphus est dux tarandorum qui traheam patris natalis per noctem hiemalem vigiliis Christi natalis trahunt.  

Societas quae pantopolium nunc clausum nomine "Montgomery Ward" gerebat libellum Roberti Lewis May protulit.

Huius fabulae ius auctorum habet societas nomine "The Rudolph Company, LP". 

Tabellarii publici CFA anno 2014 seriem pittaciorum cursualium ediderunt imaginem Rudolphi praebentium.

Johnny Marks carmen de Rudolpho rubrinaso composuit, scilicet texto Anglico quod Eugenius vulgo Eugenius Autry cantavit et quod vigiliis Christi natalis anno 1949 publicatum est. Sunt nunc huius carminis plures versiones Latinae.

## Notae
Categoria:Animalia ficticia
Categoria:Fabulae populares
Categoria:Ritus Decembris